《旅舍书事二首·其一》
元代·瞿佑

过却春光独掩门，浇愁漫有酒盈樽。
孤灯听雨心多感，一剑横空气尚存。
射虎何年随李广，闻鸡中夜舞刘琨。
平生家国萦怀抱，湿尽青衫总泪痕。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。